**JUDEŢUL MUREŞ (nu produce efecte juridice)\***

**MUNICIPIUL TG. MUREȘ**

**DIRECȚIA TEHNICĂ**

**Nr. 31334 / 1087 / DT / 05.05.2023 Iniţiator,**

 **PRIMAR**

 **Soós Zoltán**

**REFERAT DE APROBARE**

 privind aprobarea documentației Studiu de fezabilitate și a indicatorilor tehnico-

 economici aferenţi obiectivului de investiţii

**„S.F – EXTINDERE STRĂZI ÎN CARTIERUL BELVEDERE”**

 **Situația existentă:**

 Obiectivul de investiție **„S.F. – Extindere străzi în cartierul Belvedere”** se încadrează în politicile și strategia de dezvoltare a Municipiului Târgu Mureș.

 Prin prezentul proiect se propune extinderea străzilor Praga și Berlin din cartierul Belvedere, astfel asigurându-se accesul către grădinița și creșa ce se vor construi în cartier. Realizarea accesului rutier și pietonal prin realizarea străzilor și trotuarelor, precum și amenajarea parcărilor autovehiculelor.

Ca soluție tehnică pentru partea carosabilă se impune îmbrăcăminte din mixturi asfaltice(excepție făcând un tronson al str. Berlin care va fi realizat din dale prefabricate vibro-presate de beton) respectiv pavaj din dale prefabricate vibro-presate de beton pentru parcări și trotuare.

Investiția propusă se realizează în intravilanul municipiului Târgu Mureș, cartierul rezidențial Belvedere, obiectivele propuse a se realiza prin prezentul proiect fac parte din domeniul public al Municipiului Târgu Mureș, Județul Mureș. Investiția propusă este în corelare cu strategia județului Mureș și cu strategia locală a Municipiului Târgu Mureș.

 **Obiective propuse:**

* Creșterea calității vieții prin dezvoltarea infrastructurii tehnico-edilitară și a serviciilor publice în vederea asigurării unor spații urbane și rurale de calitate, atractive și incluzive.
* Amenajarea străzilor care vor facilita accesul spre obiectivele locative (blocurile și case de locuit) și sociale (grădinița și creșa).
* Asigurarea accesului rutier și pietonal
* Realizarea parcărilor autoturismelor
* Realizarea canalizării pluviale
* Montarea corpurilor de iluminat LED rutier 71W
* Realizarea canalizației pentru rețelele subterane de tranfer de informație
* Realizarea trotuarelor cu pavele auto-blocante din beton
* Realizarea căminelor de vizitare din beton armat

**Proiectantul a prezentat STUDIUL DE FEZABILITATE conform HGR 907/2016.**

* Valoarea totală a devizului actualizat (inclusiv TVA) = **7.525.428,00 lei**

 din care C+M (inclusiv TVA) =  **6.358.170,00 lei**

 **Capacităţi:**

 **Obiectivul de investiţii are următoarele caracteristici:**

* Lungimea total proiectată (străzi) - 809,34 m
* Suprafața carosabilă (inclusiv parcări) - 5.576,00 mp
* Suprafață trotuare - 1.230,00 mp
* Lățimea părții carosabile (mixtură asfaltică)

 Str. Praga și Str. Nr. 1 - 6 m

* Lățimea părții carosabile (mixtură asfaltică)

Str. Berlin - 4 m

* Panta transversală a părții carosabile - 1,50 %
* Montare corpuri de iluminat LED rutier 71W - 62 buc
* Canalizare pluvială - 1261 ml
* Guri de scurgere - 27 buc.
* Cămine de vizitare de trecere - 14 buc.
* Cămine de vizitare de intersecție - 3 buc.
* Stâlpi poligonali zincați - 31 buc.
* **Contractul de servicii nr. 139 din 25.08.2022**, încheiat între Municipiul Târgu Mureș și S.C One Cad Studio SRL pentru obiectivul de investiții **„S.F. – Extindere străzi în cartierul Belvedere”**, a fost finalizat în baza PV de predare-primire a documentației nr. 13 din data de 12.01.2023.

**Anexăm:**

* **STUDIUL DE FEZABILITATE – parte scrisă și parte desenată**

**Având în vedere cele prezentate, propunem spre aprobarea Consiliului Local Municipal Târgu-Mureş a STUDIULUI DE FEZABILITATE și indicatorii tehnico-economici pentru obiectivul de investiţii „S.F. – Extindere străzi în cartierul Belvedere”.**

**Director executiv, Director exec. adj.,**

ing. Racz Lucian ing. Popistan Dorin